Predseda vlády Slovenskej republiky

Predseda vlády Slovenskej republiky je označenie vedúceho člena vlády (predseda vlády).

Podľa Ústavy Slovenskej republiky platí pre premiéra:
 je členom vlády (spolu s podpredsedami a ministrami)
 riadi činnosť vlády, zvoláva aj vedie jej schôdze
 nesmie vykonávať poslanecký mandát alebo byť sudcom, ani vykonávať inú platenú funkciu, ani byť členom orgánu právnickej osoby, ktorá vykonáva podnikateľskú činnosť.
 vymenúva a odvoláva ho prezident Slovenskej republiky (zvyčajne na základe výsledku parlamentných volieb alebo koaličných dohôd, ale nie je to predpísané)
 môže ním byť každý občan Slovenska, ktorý je voliteľný do Národnej rady Slovenskej republiky.
 za výkon svojej funkcie je zodpovedný Národnej rade Slovenskej republiky
 môže podať demisiu prezidentovi Slovenskej republiky, spolu s ním odstúpi celá vláda
 podpisuje nariadenia vlády

Podľa Ústavy Slovenskej republiky ďalej na návrh predsedu vlády prezident Slovenskej republiky vymenúva a odvoláva ďalších členov vlády a poverí ich riadením ministerstiev. 

Ak predseda vlády podá demisiu, demisiou padá celá vláda.

Predseda vlády je nielen zodpovedný za celkový chod výkonnej moci v štáte, ale má tiež spolu s ministrom zahraničných vecí značné kompetencie v oblasti zahraničnej politiky štátu (spolupodpisuje s prezidentom medzinárodné zmluvy a pod.).

Pozri aj 
 Zoznam predsedov vlády Slovenska

Politika na Slovensku
Vláda Slovenskej republiky
 
Ústavní činitelia SR